Diari Oficial de la Generalitat Valenciana


Sumari del DOGV 7859, del 26-08-2016 (2016/6062)

Notificació de la sentència dictada en el procediment de concurs abreujat número 874/2009.
------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6062


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el procediment de concurs abreujat número 874/2009. [2016/6062]  
Concurs abreujat número 000874/4210-QR  
En aquest procediment concurs, seguit a instàncies de Urbe Monrio, SL, i atés que ha resultat persona afectada Lorena Lora Piñana, s'ha dictat la Sentència número 134/2016, de data 3 de juny de 2016, que, literalment, és com segueix:  
  
«1. Declarar culpable el concurs d'Urbe Monrio, SL, per concórrer les causes de l'article 164, apartat 1 i apartat 2.2 de la Llei Concursal.  
  
2. Declarar persona afectada per la qualificació Lorena Lora Piñana (QLS 9185....).  
3. Imposar a Lorena Lora Piñana la inhabilitació per a administrar béns aliens i per a representar o administrar a qualsevol altra persona pel temps de dos anys.  
4. Condemnar Lorena Lora Piñana, en concepte de responsabilitat concursal, al pagament de 516.662,53 euros.  
5. Declarar còmplices a Promojonico, SL, Promomater, SL, Arrieta 36, Promociones y Construcciones, SL, i Famlo, SL.  
6. Absoldre Antonio Lora Bautista de les peticions presentades en contra seua, i Promojonico, SL, Promomater, SL, Arrieta 36, Promociones y Construcciones, SL, i Famlo, SL, de les altres peticions presentades en contra seua.  
No condemnar a costes a cap de les parts.  
Notifiqueu aquesta sentència a les parts personades, complint tant l'article 208.4 de la Llei d'Enjudiciament Civil ?en relació amb els articles 172 i 197 de la Llei Concursal- com l'apartat 6 de la disposició addicional 15a de la Llei Orgànica 6/1985, d'1 de juliol, del Poder judicial, segons la redacció que en fa la Llei Orgànica 1/2009, de 3 de novembre. Els qui hagueren sigut part en la secció de qualificació podran interposar, contra aquesta sentència, un recurs d'apel·lació. El recurs haurà d'interposar-se davant d'aquest jutjat dins del termini de 20 dies comptadors des de l??endemà de la notificació (art. 197.2 de la Llei Concursal i 458.1 de la Llei d'Enjudiciament Civil). Per a interposar el recurs, i excepte dret d'assistència jurídica gratuïta o exempció legal, la part recurrent haurà d'haver consignat, prèviament, en el compte de dipòsits i consignacions, un dipòsit de 50 euros (DA 15a LO 6/1985, d'1 de juliol, del Poder judicial).  
Publiqueu-la al Registre Públic Concursal (art. 164.3 i 198 LC), i expediu-ne els oportuns manaments a tots els registres públics on es puga prendre raó d'aquesta sentència i de la condemna d'inhabilitació, i en particular, i segons corresponga, al registre mercantil, registre de la propietat i registre civil.  
Requeriu formalment de la inhabilitada, sota les advertències oportunes i legals, perquè s'abstinga de realitzar els actes d'administració o representació prohibits durant el període d'inhabilitació, que es computarà des de la fermesa d'aquesta sentència.  
Porteu-ne l'original al llibre de sentències.  
Aquesta és la meua sentència, de la qual expediu un certificat literal per a incorporar-lo a les actuacions, que pronuncie, mane i firme.  
Publicació: aquesta sentència ha sigut publicada i llegida en el dia d'avui pel magistrat que la subscriu, mentre celebrava audiència pública, davant meu, el lletrat de l'Administració de Justícia, que en done fe.»  
  
I atés que José Antonio Lora Piñana, Urbe Monrio, SL, Lorena Lora Piñana, Antonio Lora Bautista, Arrieta 36, Promociones y Construcciones, SL, Promojonico, SL, Promomater, SL, i Famlo, SL, es troben en parador desconegut, expedisc aquest edicte a fi que els valga de notificació de forma legal.  
  
Castelló de la Plana, 24 de juny de 2016.- El lletrat de l'Administració de Justícia: Jorge González Rodríguez.